5.9.2023
ET
Euroopa Liidu Teataja
C 315/9
Eelteatis koondumise kohta (Juhtum M.11150 - VERSALIS / NOVAMONT) Võimalik lihtsustatud korras menetlemine (EMPs kohaldatav tekst)
(2023/C 315/07)
1.
25. augustil 2023 sai Euroopa Komisjon nõukogu määruse (EÜ) nr 139/2004 (1) artiklile 4 vastava teatise kavandatava koondumise kohta.
Teatis puudutab järgmisi ettevõtjaid: — Versalis S.p.A. (Versalis, Itaalia), mille üle on valitsev mõju ettevõtjal ENI S.p.A. (ENI, Itaalia), — Novamont S.p.A. (Novamont, Itaalia), mille üle on kaudne valitsev mõju ettevõtjatel Neuberger Berman Group, LLC (USA) ja Investitori Associati II S.A. (likvideerimisel; Luksemburg), — Matrica S.p.A. (Matrica, Itaalia), 13. juunil 2011 Versalise ja Novamonti vahel asutatud 50:50 ühisettevõte.
Versalis omandab täieliku ainukontrolli ettevõtjate Novamont ja Matrica üle ühinemismääruse artikli 3 lõike 1 punkti b tähenduses.
Koondumine toimub aktsiate või osade ostu teel.
2.
Asjaomaste ettevõtjate majandustegevus hõlmab järgmist:
— Versalis tegutseb põhi- ja vahekemikaalide, plastide, kummi ja taastuvallikatest pärit kemikaalide valdkonnas.
Tal on tootmisettevõtted EMPs, Ühendkuningriigis ja Lõuna-Koreas ning ta tegutseb rahvusvahelise kaubandusvõrgustiku kaudu, — Novamont tegeleb bioplastide ning bioressursipõhiste toodete ja biokemikaalide tootmisega taastuvallikatest.
Tal on tootmisettevõtted EMPs ja Ameerika Ühendriikides ning ta tegutseb rahvusvahelise kaubandusvõrgustiku kaudu, — Matrica tegeleb toodetega, mis on saadud täielikult taastuvallikatest vähese keskkonnamõjuga uute tehnoloogiate alusel, millega püütakse kasutada taimse tooraine molekulaarset keerukust suure lisandväärtusega kemikaalide tootmiseks.
Matrica kasutab taimeõlide mono- ja dikarboksüülhapeteks ja estriteks muundamise protsessi, mis võimaldab saada kõrge puhtusastmega tooteid.
3.
Komisjon leiab pärast teatise esialgset läbivaatamist, et tehing, millest teatatakse, võib kuuluda ühinemismääruse kohaldamisalasse, kuid lõplikku otsust selle kohta ei ole veel tehtud.
Tuleb märkida, et käesoleva juhtumi puhul võib olla võimalik kasutada korda, mis on esitatud komisjoni teatises lihtsustatud korra kohta teatavate koondumiste menetlemiseks vastavalt nõukogu määrusele (EÜ) nr 139/2004 (2).
4.
Komisjon kutsub huvitatud kolmandaid isikuid esitama oma võimalikke märkusi kavandatava toimingu kohta.
Komisjon peab märkused kätte saama kümne päeva jooksul pärast käesoleva dokumendi avaldamist.
Märkuste juures tuleks alati kasutada järgmist viidet: M.11150 - VERSALIS / NOVAMONT (1) ELT L 24, 29.1.2004, lk 1 („ühinemismäärus“).
(2) ELT C 366, 14.12.2013, lk 5.